# Il-Ġurnal Uffiċjali C 291/2010

| | ISSN 1725-5198
  doi:10.3000/17255198.C_2010.291.mlt |
| --- | --- |
| Il-Ġurnal Uffiċjali
  tal-Unjoni Ewropea | C 291 |
| | |
| Edizzjoni bil-Malti | Informazzjoni u Avviżi | Volum 5327 ta' Ottubru 2010 |

ISSN 1725-5198

doi:10.3000/17255198.C_2010.291.mlt

Il-Ġurnal Uffiċjali

tal-Unjoni Ewropea

C 291

Edizzjoni bil-Malti

Informazzjoni u Avviżi

Volum 5327 ta' Ottubru 2010

---

| Avviż Nru | Werrej | Paġna |
| --- | --- | --- |
| | III   Atti preparatorji |
| | Il-Qorti tal-Awdituri |
| 2010/C 291/01 | Opinjoni Nru 5/2010 (skont l-Artikolu 336 tat-Trattat dwar il-Fuunzjonament tal-Unjoni Ewropea, (TFUE)) dwar proposta għal Regolament tal-Parlament Ewropew u tal-Kunsill li jemenda r-Regolamenti tal-Persunal tal-Uffiċjali tal-Komunitajiet Ewropej u l-Kundizzjonijiet ta’ Impjieg ta’ Uffiċjali Oħra ta’ dawk il-Komunitajiet | 1 |

Avviż Nru

Werrej

Paġna

III   Atti preparatorji

Il-Qorti tal-Awdituri

2010/C 291/01

Opinjoni Nru 5/2010 (skont l-Artikolu 336 tat-Trattat dwar il-Fuunzjonament tal-Unjoni Ewropea, (TFUE)) dwar proposta għal Regolament tal-Parlament Ewropew u tal-Kunsill li jemenda r-Regolamenti tal-Persunal tal-Uffiċjali tal-Komunitajiet Ewropej u l-Kundizzjonijiet ta’ Impjieg ta’ Uffiċjali Oħra ta’ dawk il-Komunitajiet

(skont l-Artikolu 336 tat-Trattat dwar il-Fuunzjonament tal-Unjoni Ewropea, (TFUE))

1

| MT | |
| --- | --- |

MT

---

III Atti preparatorji

Il-Qorti tal-Awdituri

| 27.10.2010 | MT | Il-Ġurnal Uffiċjali tal-Unjoni Ewropea | C 291/1 |
| --- | --- | --- | --- |

27.10.2010

MT

Il-Ġurnal Uffiċjali tal-Unjoni Ewropea

C 291/1

---

OPINJONI Nru 5/2010

(skont l-Artikolu 336 tat-Trattat dwar il-Fuunzjonament tal-Unjoni Ewropea, (TFUE))

dwar proposta għal Regolament tal-Parlament Ewropew u tal-Kunsill li jemenda r-Regolamenti tal-Persunal tal-Uffiċjali tal-Komunitajiet Ewropej u l-Kundizzjonijiet ta’ Impjieg ta’ Uffiċjali Oħra ta’ dawk il-Komunitajiet

2010/C 291/01

Il-QORTI TAL-AWDITURI TAL-UNJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea u b’mod partikolari l-Artikolu 336 tiegħu, li jistipola li l-Parlament Ewropew u l-Kunsill, li jaġixxu permezz ta’ regolamenti skont il-proċedura leġiżlattiva ordinarja, u wara konsultazzjoni mal-istituzzjonijiet l-oħra interessati, għandhom jistabbilixxu r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg applikabbli għal aġenti oħra tal-Unjoni,

Wara li kkunsidrat il-proposta (1) għal Regolament tal-Parlament Ewropew u tal-Kunsill li jemenda r-Regolamenti tal-Persunal ta’ Uffiċjali tal-Komunitajiet Ewropej (minn hawn ’il quddiem ‘ir-Regolament tal-Persunal’) u l-Kondizzjonijiet ta’ Impjieg ta’ Uffiċjali Oħra ta’ dawn il-Komunita(minn hawn ’il quddiem ’il-KIUO’), prinċipalment dwar is-Servizz Ewropew għal Azzjoni Esterna (minn hawn ’il quddiem ’is-SEAE’),

Wara li kkunsidrat it-talba tal-Kunsill għal opinjoni dwar il-proposta msemmija hawn fuq li waslet għand il-Qorti fil-21 ta’ Ġunju 2010,

ADOTTAT L-OPINJONI LI ĠEJJA:

Struttura tas-Servizz Ewropew għal Azzjoni Esterna

| 1. | L-abbozz ta’ regolament abbozz tal-Parlament Ewropew u tal-Kunsill li dwaru qed tintalab l-opinjoni tal-Qorti jimmira li jemenda r-Regolamenti tal-Persunal preżenti u l-KIUO, prinċipalment sabiex jadatta r-regoli tagħhom għan-natura speċifika tas-SEAE (2) li għandu jassisti r-Rappreżentant Għoli tal-Unjoni għall-Affarijiet Barranin u l-Politika ta’ Sigurtà fil-qadi tal-mandat tagħha skont l-Artikolu 27(3) tat-Trattat dwar l-Unjoni Ewropea. It-Trattat jistipola li s-SEAE għandu jaħdem f’koperazzjoni mas-servizzi diplomatiċi tal-Istati Membri u għandu jkun magħmul minn uffiċjali mid-dipartimenti rilevanti tas-Segretarjat Ġenerali tal-Kunsill u tal-Kummissjoni kif ukoll minn persunal sekondat mis-servizzi diplomatiċi nazzjonali tal-Istati Membri. |
| --- | --- |

1.

L-abbozz ta’ regolament abbozz tal-Parlament Ewropew u tal-Kunsill li dwaru qed tintalab l-opinjoni tal-Qorti jimmira li jemenda r-Regolamenti tal-Persunal preżenti u l-KIUO, prinċipalment sabiex jadatta r-regoli tagħhom għan-natura speċifika tas-SEAE (2) li għandu jassisti r-Rappreżentant Għoli tal-Unjoni għall-Affarijiet Barranin u l-Politika ta’ Sigurtà fil-qadi tal-mandat tagħha skont l-Artikolu 27(3) tat-Trattat dwar l-Unjoni Ewropea. It-Trattat jistipola li s-SEAE għandu jaħdem f’koperazzjoni mas-servizzi diplomatiċi tal-Istati Membri u għandu jkun magħmul minn uffiċjali mid-dipartimenti rilevanti tas-Segretarjat Ġenerali tal-Kunsill u tal-Kummissjoni kif ukoll minn persunal sekondat mis-servizzi diplomatiċi nazzjonali tal-Istati Membri.

| 2. | L-organizzazzjoni u l-funzjonament tas-SEAE kienu stabbiliti bid-deċiżjoni tal-Kunsill, adottata fis-26 ta’ Lulju 2010 (3) skont l-Artikolu 27(3) tat-Trattat tal-UE. |
| --- | --- |

2.

L-organizzazzjoni u l-funzjonament tas-SEAE kienu stabbiliti bid-deċiżjoni tal-Kunsill, adottata fis-26 ta’ Lulju 2010 (3) skont l-Artikolu 27(3) tat-Trattat tal-UE.

| 3. | Skont il-proposta għal Regolament, is-SEAE għandu jiġi meqjus bħala istituzzjoni għall-iskopijiet tar-Regolamenti tal-Persunal. Barra minn hekk, qed jiġi propost li l-persunal tas-SEAE fil-bidu se jkun magħmul biss minn uffiċjali mis-Segretarjat Ġenerali tal-Kunsill, uffiċjali tal-Kummissjoni u persunal sekondat mis-servizzi diplomatiċi tal-Istati Membri. Qed jiġi propost ukoll li l-persunal li ġej mis-servizzi diplomatiċi tal-Istati Membri se jiġu appuntati bħala aġenti temporanji. Fil-preambolu tad-Deċiżjoni tal-Kunsill, ir-Rappreżentant Għoli huwa meħtieġ jikkunsidra applikazzjonijiet għal uffiċjali minn istituzzjonijiet oħra tal-UE mill-1 ta’ Lulju 2013 ’il quddiem meta jkun qed jimtela post vakanti fis-SEAE (4). |
| --- | --- |

3.

Skont il-proposta għal Regolament, is-SEAE għandu jiġi meqjus bħala istituzzjoni għall-iskopijiet tar-Regolamenti tal-Persunal. Barra minn hekk, qed jiġi propost li l-persunal tas-SEAE fil-bidu se jkun magħmul biss minn uffiċjali mis-Segretarjat Ġenerali tal-Kunsill, uffiċjali tal-Kummissjoni u persunal sekondat mis-servizzi diplomatiċi tal-Istati Membri. Qed jiġi propost ukoll li l-persunal li ġej mis-servizzi diplomatiċi tal-Istati Membri se jiġu appuntati bħala aġenti temporanji. Fil-preambolu tad-Deċiżjoni tal-Kunsill, ir-Rappreżentant Għoli huwa meħtieġ jikkunsidra applikazzjonijiet għal uffiċjali minn istituzzjonijiet oħra tal-UE mill-1 ta’ Lulju 2013 ’il quddiem meta jkun qed jimtela post vakanti fis-SEAE (4).

| 4. | Skont id-Deċiżjoni tal-Kunsill, is-SEAE se jkun magħmul minn amministrazzjoni ċentrali u mid-Delegazzjonijiet tal-Unjoni għal pajjiżi terzi u organizzazzonijiet internazzjonali. Kull Delegazzjoni tal-Unjoni se tkun immexxija minn Kap tad-Delegazzjoni li se jkollu awtorità fuq il-persunal kollu tad-Delegazzjoni tal-Unjoni inklużi l-uffiċjali tal-Kummissjoni li ma jiffurmawx parti mis-SEAE li jaħdmu fid-Delegazzjonijiet tal-Unjoni. |
| --- | --- |

4.

Skont id-Deċiżjoni tal-Kunsill, is-SEAE se jkun magħmul minn amministrazzjoni ċentrali u mid-Delegazzjonijiet tal-Unjoni għal pajjiżi terzi u organizzazzonijiet internazzjonali. Kull Delegazzjoni tal-Unjoni se tkun immexxija minn Kap tad-Delegazzjoni li se jkollu awtorità fuq il-persunal kollu tad-Delegazzjoni tal-Unjoni inklużi l-uffiċjali tal-Kummissjoni li ma jiffurmawx parti mis-SEAE li jaħdmu fid-Delegazzjonijiet tal-Unjoni.

Kummenti Ġenerali

| 5. | Il-Qorti tikkunsidra li se tkun sfida kbira biex mill-komponenti differenti tas-SEAE, jiġi ffurmat servizz omoġenu b’esprit de corps xieraq biex iservi l-interessi tal-Unjoni. Kundizzjoni minn qabel biex dan jirnexxi se tkun li persunal mill-komponenti kollha tas-SEAE se jkun trattat b’manjiera ugwali, se jkollu l-istess drittijiet u obbligi, irrelevanti jekk humiex uffiċjali tal-UE jew aġenti temporanji ġejjin mis-servizzi diplomatiċi tal-Istati Membri. |
| --- | --- |

5.

Il-Qorti tikkunsidra li se tkun sfida kbira biex mill-komponenti differenti tas-SEAE, jiġi ffurmat servizz omoġenu b’esprit de corps xieraq biex iservi l-interessi tal-Unjoni. Kundizzjoni minn qabel biex dan jirnexxi se tkun li persunal mill-komponenti kollha tas-SEAE se jkun trattat b’manjiera ugwali, se jkollu l-istess drittijiet u obbligi, irrelevanti jekk humiex uffiċjali tal-UE jew aġenti temporanji ġejjin mis-servizzi diplomatiċi tal-Istati Membri.

| 6. | Il-Qorti terġa’ tfakkar li s-SEAE se jkun korp li jaħdem b’mod awtonomu b’natura sui generis, li jibbenefika minn taqsima proprja fil-baġit, filwaqt li, fl-istess ħin s-SEAE fil-livell ta’ Delegazzjoni tal-Unjoni se jibqa’ s-servizz li l-Kummissjoni għandha tuża biex timplimenta firxa wiesgħa ta’ approprijazzjonijiet operazzjonali mit-taqsima “Kummissjoni” tal-baġit. |
| --- | --- |

6.

Il-Qorti terġa’ tfakkar li s-SEAE se jkun korp li jaħdem b’mod awtonomu b’natura sui generis, li jibbenefika minn taqsima proprja fil-baġit, filwaqt li, fl-istess ħin s-SEAE fil-livell ta’ Delegazzjoni tal-Unjoni se jibqa’ s-servizz li l-Kummissjoni għandha tuża biex timplimenta firxa wiesgħa ta’ approprijazzjonijiet operazzjonali mit-taqsima “Kummissjoni” tal-baġit.

| 7. | Il-persunal fid-Delegazzjonijiet tal-Unjoni se jinkludi persunal tas-SEAE u persunal tal-Kummissjoni. Il-Kapijiet tad-Delegazzjoni se jkollhom awtorità fuq il-persunal kollu fid-Delegazzjoni tal-Unjoni, ikun xi jkun l-istatus tagħhom, u għall-attivitajiet kollha tagħha. Huma għandhom jagħtu rendikont lir-Rappreżentant Għoli imma l-Kummissjoni se tkun intitolata wkoll li toħroġ istruzzjonijiet lid-Delegazzjonijiet tal-Unjoni, li għandhom jiġu esegwiti skont ir-responsabbiltà globali tal-Kapijiet tad-Delegazzjoni. Dan se jfisser li l-Kapijiet tad-Delegazzjoni għandhom jirrappurtaw lil żewġ awtoritajiet differenti li jista’ jikkawża kunflitti ta’ priorità. |
| --- | --- |

7.

Il-persunal fid-Delegazzjonijiet tal-Unjoni se jinkludi persunal tas-SEAE u persunal tal-Kummissjoni. Il-Kapijiet tad-Delegazzjoni se jkollhom awtorità fuq il-persunal kollu fid-Delegazzjoni tal-Unjoni, ikun xi jkun l-istatus tagħhom, u għall-attivitajiet kollha tagħha. Huma għandhom jagħtu rendikont lir-Rappreżentant Għoli imma l-Kummissjoni se tkun intitolata wkoll li toħroġ istruzzjonijiet lid-Delegazzjonijiet tal-Unjoni, li għandhom jiġu esegwiti skont ir-responsabbiltà globali tal-Kapijiet tad-Delegazzjoni. Dan se jfisser li l-Kapijiet tad-Delegazzjoni għandhom jirrappurtaw lil żewġ awtoritajiet differenti li jista’ jikkawża kunflitti ta’ priorità.

| 8. | Hekk kif diġà ġie enfasizzat fl-Opinjoni No 4/2010 (5) tagħha, il-Qorti tikkunsidra li huwa ta’ importanza assoluta li jiġu ppreżervati u mtejba l-obbligu li jingħata rendikont, ir-responsabbiltà u l-kwalità ta’ tmexxija fil-livell tad-Delegazzjoni tal-Unjoni. |
| --- | --- |

8.

Hekk kif diġà ġie enfasizzat fl-Opinjoni No 4/2010 (5) tagħha, il-Qorti tikkunsidra li huwa ta’ importanza assoluta li jiġu ppreżervati u mtejba l-obbligu li jingħata rendikont, ir-responsabbiltà u l-kwalità ta’ tmexxija fil-livell tad-Delegazzjoni tal-Unjoni.

| 9. | Il-Qorti tinnota li l-proposta tinkludi tliet komponenti: emendi għar-Regolamenti tal-Persunal prinċipalment permezz tal-inklużjoni ta’ Titolu ġdid b’dispożizzjonijiet speċjali applikabbli għas-SEAE (l-Artikolu 1); emendi għall-KIUO (l-Artikolu 2); u dispożizzjonijiet oħra marbuta mat-twaqqif u t-tħaddim tas-SEAE li mhux se jkunu inkorporati fit-test tar-Regolamenti tal-Persunal jew tal-KIUO (l-Artikolu 3). |
| --- | --- |

9.

Il-Qorti tinnota li l-proposta tinkludi tliet komponenti: emendi għar-Regolamenti tal-Persunal prinċipalment permezz tal-inklużjoni ta’ Titolu ġdid b’dispożizzjonijiet speċjali applikabbli għas-SEAE (l-Artikolu 1); emendi għall-KIUO (l-Artikolu 2); u dispożizzjonijiet oħra marbuta mat-twaqqif u t-tħaddim tas-SEAE li mhux se jkunu inkorporati fit-test tar-Regolamenti tal-Persunal jew tal-KIUO (l-Artikolu 3).

Kummenti speċifiċi

Dwar l-emendi tar-Regolamenti tal-Persunal

| 10. | L-Artikolu 95 il-ġdid propost jistipola li r-Rappreżentant Għoli għandu jeżerċita s-setgħat mogħtija lilu mill-Awtorità tal-Ħatra. Iżda, fir-rigward tal-Kapijiet tad-Delegazzjoni, is-setgħat li għandhom x’jaqsmu mal-ħatriet għandhom jiġu eżerċitati abbażi ta’ lista ta’ kandidati li l-Kummissjoni tkun qablet fuqha fi ħdan il-qafas tas-setgħat mogħtija lilha mit-Trattati. Sabiex l-affarijiet ikunu ċari, il-Qorti tissuġġerixxi li t-test għandu jkun aktar preċiż u jistipola b’mod ċar liema huma s-setgħat mogħtija lill-Kummissjoni f’dan il-kuntest. Għandu jiġi speċifikat ukoll min ħa jingħata l-kompitu li jistabbilixxi l-proposta għal-lista tal-kandidati li dwarha trid taqbel il-Kummissjoni. |
| --- | --- |

10.

L-Artikolu 95 il-ġdid propost jistipola li r-Rappreżentant Għoli għandu jeżerċita s-setgħat mogħtija lilu mill-Awtorità tal-Ħatra. Iżda, fir-rigward tal-Kapijiet tad-Delegazzjoni, is-setgħat li għandhom x’jaqsmu mal-ħatriet għandhom jiġu eżerċitati abbażi ta’ lista ta’ kandidati li l-Kummissjoni tkun qablet fuqha fi ħdan il-qafas tas-setgħat mogħtija lilha mit-Trattati. Sabiex l-affarijiet ikunu ċari, il-Qorti tissuġġerixxi li t-test għandu jkun aktar preċiż u jistipola b’mod ċar liema huma s-setgħat mogħtija lill-Kummissjoni f’dan il-kuntest. Għandu jiġi speċifikat ukoll min ħa jingħata l-kompitu li jistabbilixxi l-proposta għal-lista tal-kandidati li dwarha trid taqbel il-Kummissjoni.

| 11. | L-Artikolu 96 propost fl-ewwel paragrafu tiegħu jistipola li uffiċjal tal-Kummissjoni li jaħdem f’Delegazzjoni tal-Unjoni għandu jieħu istruzzjonijiet mill-Kap tad-Delegazzjoni, b’mod partikolari dwar kwistjonijiet organizzattivi u amministrattivi u, b’konformità mal-atti legali adottati skont l-Artikolu 322 tat-Trattat dwar il-Funzjonament tal-Unjoni Ewropea, dwar l-implimentazzjoni tal-baġit tal-Unjoni. Minħabba li din id-dispożizzjoni tikkonċerna uffiċjali li mhumiex membri tal-persunal tas-SEAE, ikun xieraq li tiġi introdotta referenza għal din id-dispożizzjoni fl-Artikolu 11 tar-Regolamenti tal-Persunal, li tirregola l-obbligi tal-uffiċjali tal-Kummissjoni. Barra minn hekk, hekk kif inhi bħalissa, id-dispożizzjoni tista’ tinftiehem li jista’ jkun hemm każijiet fejn uffiċjal tal-Kummissjoni li jaħdem f’Delegazzjoni tal-Unjoni mhuwiex obbligat jieħu istruzzjonijiet mill-Kap tad-Delegazzjoni. Iżda l-Artikolu 21a tar-Regolamenti tal-Persunal diġà jistabbilixxi b’mod ċar proċedura ċara għal każijiet fejn uffiċjal jikkunsidra ordni li huwa jkun irċieva bħala irregolari. Il-Qorti tinnota li l-kliem użat fil-premessa 4 tal-proposta huwa aktar ċar f’dan ir-rigward milli t-test propost għall-Artikolu 96 u jevita kull ambigwità. |
| --- | --- |

11.

L-Artikolu 96 propost fl-ewwel paragrafu tiegħu jistipola li uffiċjal tal-Kummissjoni li jaħdem f’Delegazzjoni tal-Unjoni għandu jieħu istruzzjonijiet mill-Kap tad-Delegazzjoni, b’mod partikolari dwar kwistjonijiet organizzattivi u amministrattivi u, b’konformità mal-atti legali adottati skont l-Artikolu 322 tat-Trattat dwar il-Funzjonament tal-Unjoni Ewropea, dwar l-implimentazzjoni tal-baġit tal-Unjoni. Minħabba li din id-dispożizzjoni tikkonċerna uffiċjali li mhumiex membri tal-persunal tas-SEAE, ikun xieraq li tiġi introdotta referenza għal din id-dispożizzjoni fl-Artikolu 11 tar-Regolamenti tal-Persunal, li tirregola l-obbligi tal-uffiċjali tal-Kummissjoni. Barra minn hekk, hekk kif inhi bħalissa, id-dispożizzjoni tista’ tinftiehem li jista’ jkun hemm każijiet fejn uffiċjal tal-Kummissjoni li jaħdem f’Delegazzjoni tal-Unjoni mhuwiex obbligat jieħu istruzzjonijiet mill-Kap tad-Delegazzjoni. Iżda l-Artikolu 21a tar-Regolamenti tal-Persunal diġà jistabbilixxi b’mod ċar proċedura ċara għal każijiet fejn uffiċjal jikkunsidra ordni li huwa jkun irċieva bħala irregolari. Il-Qorti tinnota li l-kliem użat fil-premessa 4 tal-proposta huwa aktar ċar f’dan ir-rigward milli t-test propost għall-Artikolu 96 u jevita kull ambigwità.

| 12. | L-Artikolu 98(1) propost jistipola li, sa mhux aktar tard mill-1 ta’ Lulju 2013, ir-Rappreżentant Għoli, meta jkun qed jimla l-postijiet vakanti fis-SEAE, għandu jikkunsidra mhux biss applikazzjonijiet ta’ uffiċjali tal-Kunsill, il-Kummissjoni u s-SEAE jew tal-persunal mis-servizzi diplomatiċi nazzjonali imma wkoll applikazzjonijiet mill-uffiċjali ta’ istituzzjonijiet oħrajn. Din il-proposta tal-Kummissjoni, li hija appoġġata fil-preambolu tad-deċiżjoni tal-Kunsill li tistabbilixxi l-organizzazzjoni u t-tħaddim tas-SEAE (ara l-paragrafu 3), mhijiex konformi mal-ħtiġijiet stabbiliti fl-Artikolu 27(3) tat-TUE li jistipola li s-SEAE għandu jinkludi uffiċjali minn dipartimenti relevanti tas-Segretarjat Ġenerali tal-Kunsill u tal-Kummissjoni kif ukoll persunal sekondat mis-servizzi diplomatiċi nazzjonali. |
| --- | --- |

12.

L-Artikolu 98(1) propost jistipola li, sa mhux aktar tard mill-1 ta’ Lulju 2013, ir-Rappreżentant Għoli, meta jkun qed jimla l-postijiet vakanti fis-SEAE, għandu jikkunsidra mhux biss applikazzjonijiet ta’ uffiċjali tal-Kunsill, il-Kummissjoni u s-SEAE jew tal-persunal mis-servizzi diplomatiċi nazzjonali imma wkoll applikazzjonijiet mill-uffiċjali ta’ istituzzjonijiet oħrajn. Din il-proposta tal-Kummissjoni, li hija appoġġata fil-preambolu tad-deċiżjoni tal-Kunsill li tistabbilixxi l-organizzazzjoni u t-tħaddim tas-SEAE (ara l-paragrafu 3), mhijiex konformi mal-ħtiġijiet stabbiliti fl-Artikolu 27(3) tat-TUE li jistipola li s-SEAE għandu jinkludi uffiċjali minn dipartimenti relevanti tas-Segretarjat Ġenerali tal-Kunsill u tal-Kummissjoni kif ukoll persunal sekondat mis-servizzi diplomatiċi nazzjonali.

| 13. | L-Artikolu 98(2) propost jistipola li l-Awtorità tal-Ħatra meta tkun qed timla post vakanti fil-Kunsill jew fil-Kummissjoni, għandha tikkunsidra uffiċjali tas-SEAE li qabel kienu uffiċjali tal-istituzzjoni kkonċernata bħala kandidati interni. Minħabba li din id-dispożizzjoni ma tikkonċernax lis-SEAE, ikun aktar xieraq li tiġi introdotta taħt l-Artikolu 29(1)(a) tar-Regolamenti tal-Persunal. |
| --- | --- |

13.

L-Artikolu 98(2) propost jistipola li l-Awtorità tal-Ħatra meta tkun qed timla post vakanti fil-Kunsill jew fil-Kummissjoni, għandha tikkunsidra uffiċjali tas-SEAE li qabel kienu uffiċjali tal-istituzzjoni kkonċernata bħala kandidati interni. Minħabba li din id-dispożizzjoni ma tikkonċernax lis-SEAE, ikun aktar xieraq li tiġi introdotta taħt l-Artikolu 29(1)(a) tar-Regolamenti tal-Persunal.

| 14. | L-Artikolu 99(1) propost jistipola li l-Bord ta’ Dixxiplina tal-Kummissjoni għandu jservi wkoll bħala Bord ta’ Dixxiplina għas-SEAE sakemm ir-Rappreżentant Għoli ma jiddeċidix li jistabbilixxi Bord ta’ Dixxiplina għas-SEAE. L-għażla tal-aħħar għandha tintuża b’għaqal kbir sabiex tiġi evitata kull dupplikazzjoni mhix bżonjuża tal-kompiti, funzjonijiet u riżorsi. Barra minn hekk, il-Qorti tiġbed l-attenzjoni għall-emendi proposti fir-Regolament Finanzjarju (6) li jistipolaw li l-Kapijiet tad-Delegazzjoni, meta qed jaġixxu bħala uffiċjali li jawtorizzaw tal-Kummissjoni b’sottodelegazzjoni, għandhom jingħataw l-istess doveri, obbligi u obbligu tal-għoti ta’ rendikont bħal kull uffiċjal li jawtorizza b’sottodelega tal-Kummissjoni u għandhom jirreferu għall-Kummissjoni bħala l-istituzzjoni tagħhom. Dawn id-dispożizzjonijiet ikollhom bżonn jittieħdu inkunsiderazzjoni meta jkun qed jiġi determinat l-ambitu tal-kompetenzi ta’ Bord Dixxiplinarju speċifiku għas-SEAE. |
| --- | --- |

14.

L-Artikolu 99(1) propost jistipola li l-Bord ta’ Dixxiplina tal-Kummissjoni għandu jservi wkoll bħala Bord ta’ Dixxiplina għas-SEAE sakemm ir-Rappreżentant Għoli ma jiddeċidix li jistabbilixxi Bord ta’ Dixxiplina għas-SEAE. L-għażla tal-aħħar għandha tintuża b’għaqal kbir sabiex tiġi evitata kull dupplikazzjoni mhix bżonjuża tal-kompiti, funzjonijiet u riżorsi. Barra minn hekk, il-Qorti tiġbed l-attenzjoni għall-emendi proposti fir-Regolament Finanzjarju (6) li jistipolaw li l-Kapijiet tad-Delegazzjoni, meta qed jaġixxu bħala uffiċjali li jawtorizzaw tal-Kummissjoni b’sottodelegazzjoni, għandhom jingħataw l-istess doveri, obbligi u obbligu tal-għoti ta’ rendikont bħal kull uffiċjal li jawtorizza b’sottodelega tal-Kummissjoni u għandhom jirreferu għall-Kummissjoni bħala l-istituzzjoni tagħhom. Dawn id-dispożizzjonijiet ikollhom bżonn jittieħdu inkunsiderazzjoni meta jkun qed jiġi determinat l-ambitu tal-kompetenzi ta’ Bord Dixxiplinarju speċifiku għas-SEAE.

Dwar l-emendi għall-Kundizzjonijiet ta’ Impjieg ta’ Uffiċjali Oħra

| 15. | L-Artikolu 8 tal-KIUO jistabbilixxi d-dispożizzjonijiet dwar it-tul ta’ ingaġġ ta’ kategoriji differenti ta’ persunal temporanju. Għal raġunijiet ta’ koerenza, ikun xieraq li f’dan l-artikolu jiġu inklużi wkoll id-dispożizzjonijiet speċifiċi dwar il-persunal sekondat mis-servizzi diplomatiċi nazzjonali ingaġġati biex temporanjament jimlew post permanenti fis-SEAE aktar milli jiġu introdotti fl-Artikolu 50b(2) il-ġdid propost. |
| --- | --- |

15.

L-Artikolu 8 tal-KIUO jistabbilixxi d-dispożizzjonijiet dwar it-tul ta’ ingaġġ ta’ kategoriji differenti ta’ persunal temporanju. Għal raġunijiet ta’ koerenza, ikun xieraq li f’dan l-artikolu jiġu inklużi wkoll id-dispożizzjonijiet speċifiċi dwar il-persunal sekondat mis-servizzi diplomatiċi nazzjonali ingaġġati biex temporanjament jimlew post permanenti fis-SEAE aktar milli jiġu introdotti fl-Artikolu 50b(2) il-ġdid propost.

| 16. | L-Artikolu 50c(1) il-ġdid propost jippermetti li persunal sekondat mis-servizzi diplomatiċi nazzjonali temporanjament jimla post permanenti fis-SEAE jiġi sekondat b’mod ulterjuri ’l barra mis-SEAE taħt l-istess kondizzjonijiet bħala uffiċjal stabbilit sakemm is-sekondar ma jkunx itwal mill-iskadenza tal-kuntratt. Fil-prattika, sekondar bħal dan waqt sekondar jista’ jirriżulta f’sitwazzjonijiet fejn il-persunal jerġa’ jitlaq mis-SEAE ftit wara li jkun ġie sekondat lilha. Il-Qorti ma tistax tifhem il-bżonn għal dispożizzjoni bħal din li mhijiex fl-interess ta’ ħidma bla xkiel tas-SEAE u li tista’ tirriżulta f’arranġamenti kkumplikati u mhux trasparenti. |
| --- | --- |

16.

L-Artikolu 50c(1) il-ġdid propost jippermetti li persunal sekondat mis-servizzi diplomatiċi nazzjonali temporanjament jimla post permanenti fis-SEAE jiġi sekondat b’mod ulterjuri ’l barra mis-SEAE taħt l-istess kondizzjonijiet bħala uffiċjal stabbilit sakemm is-sekondar ma jkunx itwal mill-iskadenza tal-kuntratt. Fil-prattika, sekondar bħal dan waqt sekondar jista’ jirriżulta f’sitwazzjonijiet fejn il-persunal jerġa’ jitlaq mis-SEAE ftit wara li jkun ġie sekondat lilha. Il-Qorti ma tistax tifhem il-bżonn għal dispożizzjoni bħal din li mhijiex fl-interess ta’ ħidma bla xkiel tas-SEAE u li tista’ tirriżulta f’arranġamenti kkumplikati u mhux trasparenti.

| 17. | L-Artikolu 50c(3) il-ġdid propost jiddisponi li persunal temporanju li ġej mis-servizzi diplomatiċi nazzjonali jista’ jibqa’ jaħdem sal-età ta’ 67. Il-Qorti tinnota li l-introduzzjoni ta’ dispożizzjonijiet bħal dawn biss għal persunal temporanju li jaħdem mas-SEAE imma mhux għal persunal temporanju ieħor ma tkunx konformi mal-prinċipju tat-trattament ugwali tal-persunal kollu fl-istess kategorija (7). |
| --- | --- |

17.

L-Artikolu 50c(3) il-ġdid propost jiddisponi li persunal temporanju li ġej mis-servizzi diplomatiċi nazzjonali jista’ jibqa’ jaħdem sal-età ta’ 67. Il-Qorti tinnota li l-introduzzjoni ta’ dispożizzjonijiet bħal dawn biss għal persunal temporanju li jaħdem mas-SEAE imma mhux għal persunal temporanju ieħor ma tkunx konformi mal-prinċipju tat-trattament ugwali tal-persunal kollu fl-istess kategorija (7).

| 18. | L-abbozzar ġdid tal-Artikolu 121 propost jistipola li, barra mill-issodisfar tar-responsabbiltajiet għall-pagament tal-kontribuzzjonijiet tas-sigurtà soċjali skont ir-regolamenti fis-seħħ fil-post tal-impjieg, tista’ tiġi stabbilita sistema ta’ sigurtà soċjali awtonoma jew komplementarja taħt ċirkostanzi speċifiċi. Il-Qorti tinnota li din id-dispożizzjoni għandha tkun il-bażi legali għall-ħtieġa ta’ regoli definittivi għat-tħaddim tas-sistema ta’ sigurtà soċjali awtonoma jew komplementarja. Id-dispożizzjoni għandha tindirizza wkoll ir-responsabbiltà tal-Istituzzjonijiet għas-salvagwardja u r-ritorn tal-attivi tal-fondi u għad-determinazzjoni tad-dispożizzjonijiet dettaljati għal-likwidazzjoni tad-drittijiet tal-persunal (8). |
| --- | --- |

18.

L-abbozzar ġdid tal-Artikolu 121 propost jistipola li, barra mill-issodisfar tar-responsabbiltajiet għall-pagament tal-kontribuzzjonijiet tas-sigurtà soċjali skont ir-regolamenti fis-seħħ fil-post tal-impjieg, tista’ tiġi stabbilita sistema ta’ sigurtà soċjali awtonoma jew komplementarja taħt ċirkostanzi speċifiċi. Il-Qorti tinnota li din id-dispożizzjoni għandha tkun il-bażi legali għall-ħtieġa ta’ regoli definittivi għat-tħaddim tas-sistema ta’ sigurtà soċjali awtonoma jew komplementarja. Id-dispożizzjoni għandha tindirizza wkoll ir-responsabbiltà tal-Istituzzjonijiet għas-salvagwardja u r-ritorn tal-attivi tal-fondi u għad-determinazzjoni tad-dispożizzjonijiet dettaljati għal-likwidazzjoni tad-drittijiet tal-persunal (8).

Dwar id-dispożizzjonijiet l-oħra li għandhom x’jaqsmu mas-SEAE

| 19. | L-Artikolu 3 tal-proposta fih dispożizzjonijiet oħra marbuta mat-twaqqif u mal-ħidma tas-SEAE, notevolment dispożizzjoni li kieku tippermetti lir-Rappreżentant Għoli jagħti priorità lil kandidati mis-servizzi diplomatiċi nazzjonali tal-Istati Membri sabiex tiġi ggarantita rappreżentazzjoni adegwata. Dawn id-dispożizzjonijiet mhux se jiġu inkorporati fit-test tar-Regolamenti tal-Persunal emendati jew fil-KIUO emendati, fil-forma preżenti tagħhom. Dan mhuwiex konsistenti mal-iskop tal-proposta biex jiġu emendati r-Regolamenti tal-Persunal u l-KIUO. Għal raġunijiet ta’ ċarezza u ċertezza legali, id-dispożizzjonijiet kollha għandhom jiġu stipulati fil-korp tat-test tar-Regolamenti tal-Persunal u l-KIUO emendati jew fl-annessi tagħhom. |
| --- | --- |

19.

L-Artikolu 3 tal-proposta fih dispożizzjonijiet oħra marbuta mat-twaqqif u mal-ħidma tas-SEAE, notevolment dispożizzjoni li kieku tippermetti lir-Rappreżentant Għoli jagħti priorità lil kandidati mis-servizzi diplomatiċi nazzjonali tal-Istati Membri sabiex tiġi ggarantita rappreżentazzjoni adegwata. Dawn id-dispożizzjonijiet mhux se jiġu inkorporati fit-test tar-Regolamenti tal-Persunal emendati jew fil-KIUO emendati, fil-forma preżenti tagħhom. Dan mhuwiex konsistenti mal-iskop tal-proposta biex jiġu emendati r-Regolamenti tal-Persunal u l-KIUO. Għal raġunijiet ta’ ċarezza u ċertezza legali, id-dispożizzjonijiet kollha għandhom jiġu stipulati fil-korp tat-test tar-Regolamenti tal-Persunal u l-KIUO emendati jew fl-annessi tagħhom.

Din l-opinjoni kienet adottata mill-Kamra IV, immexxija mis-Sur Igors LUDBORŽS, Membru tal-Qorti tal-Awdituri, fil-Lussemburgu fil-laqgħa tagħha tat-28 ta’ Settembru 2010.

Għall-Qorti tal-Awdituri

Vítor Manuel da SILVA CALDEIRA

President

---

(1)  COM(2010) 309 finali tad-9 ta’ Ġunju 2010.

1

(2)  Ir-Regolament Finanzjarju se jiġi adattat ukoll għall-bżonnijiet speċifiċi tas-SEAE. F’dan ir-rigward ara l-Opinjoni Nru 4/2010 tal-Qorti (ĠU C 145, 3.6.2010, p. 4).

2

(3)  Id-Deċiżjoni tal-Kunsill 2010/427/UE (ĠU L 201, 3.8.2010, p. 30).

3

(4)  Id-Deċiżjoni tal-Kunsill 2010/427/UE il-premessa 11.

4

(5)  L-Opinjoni Nru 4/2010, il-paragrafu 7, (ĠU C 145, 3.6.2010, p. 5).

5

(6)  Ara COM(2010) 85 finali tal-24.3.2010, l-Artikolu 1(6) u (8) tar-regolament propost li jemenda.

6

(7)  Safejn huma kkonċernati l-uffiċjali, ir-Regolamenti tal-Persunal preżenti diġà jippermettu, fuq bażi eċċezzjonali, li dawn jibqgħu jaħdmu sal-età ta’ 67.

7

(8)  Ara r-Rapport Annwali tal-Qorti dwar is-sena finanzjarja 2008, il-paragrafu 11.13 (ĠU C 269, 10.11.2009, p. 219).

8

---